cyanic-selkie/wikianc huggingface dataset:
பேராவரம்
பொருளாதாரம்
இப்பகுதி முழுவதும் விவசாயம் முக்கியத் தொழிலாக இருக்கிறது. பேராவரத்தின் கிழக்கில் உலர்நிலங்களும் மேற்கில் ஈரநிலங்களும் விவசாயத்திற்கு உதவி செய்கின்றன. நெற்பயிரும் உளுந்தும் ஈரநிலங்களில் பயிரிடப்படுகிறது. மக்காச் சோளம் உலர் நிலங்களில் பயிர் செய்யப்படுகிறது. ராபி பயிர்களுக்கான நீர்பாசனத்தை மேற்கு கோதாவரி கால்வாய் வழங்காத காரணத்தால், கோடைகாலத்தில் நிலங்கள் பயிரிடப்படாமல் வெற்று நிலங்களாக விடப்படுகின்றன. கோதாவரி ஆற்றங்கரை முழுவதும் பெரும்பாலும் நீர் உயிரின வளர்ப்பாக இறால் வளர்க்கப்பட்டு ஏற்றுமதி செய்யப்படுகிறது. இவை தவிர பாலுற்பத்தி, கோழி வளர்ப்பு, ஆடு வளர்ப்பு போன்ற தொழில்களும் உபதொழில்களாக பொருளாதார மேம்பாட்டுக்கு உதவுகின்றன. இக்கிராமம் கோணாசீமா வடிநிலப் பகுதியாக இருப்பதால் ஆண்டு முழுவதும் போதுமான அளவுக்கு நீர்ப்பாசண வசதியைப் பெற்று செழிப்புடன் காணப்படுகிறது.
புற இணைப்புகள்
பகுப்பு:ஆந்திர ஊர்களும் நகரங்களும் பகுப்பு:கிழக்கு கோதாவரி மாவட்டம்
கார்த்திகைப்பட்டி
கார்த்திகைப்பட்டி (Karthigaippatty) என்ற கிராமம் தமிழ் நாட்டில் திருச்சிராப்பள்ளி மாவட்டம் தொட்டியம் வட்டத்தில் உள்ளது. இங்கு கார்த்திகை தீபம் சிறப்பாகக் கொண்டாடப்படுகிறது. அத்துடன் அருள்மிகு சிறி மகா மாரியம்மன் கோவில் திருவிழாவும் கொண்டாடப்படுகிறது.
திருவிழா
தொட்டியம் அருள்மிகு சிறி மதுரைக் காளியம்மன் கோவில் திருவிழாவில் சின்ன தேர் மற்றும் பெரிய தேர் தூக்கப்படும். இதில் இக்கிராம மக்கள் பெரிய தேரை தூக்குவார்கள். அருள்மிகு சிறி மதுரைக் காளியம்மன் கோவில் திருவிழா (பங்குனித் திருவிழா) ஆண்டு தோறும் பங்குனி மாதம் கொண்டாடப்படும். left|thumbnail|கார்த்திகைப்பட்டி-1 left|thumbnail|கார்த்திகைப்பட்டி-2
மேற்கோள்கள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
தூரமானி
அனைத்து வகை வாகனங்களிலும் வேகமானியுடன் சேர்ந்தே இக்கருவி பொருத்தப்பட்டிருக்கும். ஒரே இணைப்பின் மூலம் இயங்குமாறு வடிவமைக்கப்பட்டிருக்கும். சில வாகனங்களில் இது பயண மீட்டராகவும் (tripmeter) பொருத்தப் பட்டிருக்கும். பயண மீட்டரில் தேவையான போது தூர அளவை சுழியத்திற்குக் கொண்டு வந்து தனிப்பட்ட பயண தூரத்தையும் கணக்கீட்டு கொள்ளலாம்.
செயல்படும் விதம்
தூரமானியானது, வாகனம் கடந்துள்ள தூரத்தை, அவ்வாகனச் சக்கரத்தின் சுழற்சியின் எண்ணிக்கையை அடிப்படையாக கொண்டு காட்டுகிறது. எந்திரவியல் தூரமானியானது பல்சக்கர அமைப்பையும் (gear), பல வளையங்களையும் கொண்டு இயங்குகிறது.
மேற்கோள்கள்
பகுப்பு:அளவிடும் கருவிகள் பகுப்பு:ஊர்தி தொழில்நுட்பம்
கணுவாய்பாளையம் கரிவரதராஜபெருமாள் மற்றும் தண்டிகை ரங்கநாத பெருமாள் கோயில்
கரிவரதராஜபெருமாள் மற்றும் தண்டிகை ரங்கநாத பெருமாள் கோயில் தமிழ்நாட்டில் கோயம்புத்தூர் மாவட்டம், கணுவாய்பாளையம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கரிவரதராஜபெருமாள், ஸ்ரீதேவி பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஸ்ரீவைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குஞ்சிதம் (சிவதாண்டவம்)
குஞ்சிதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது ஐம்பத்து இரண்டாவது கரணமாகும்.
முதலில் வலதுகாலை வளைத்து, வலது கையையும் வளைத்து இடது காலைத் தூக்கி நிறுத்தி ஆடுவது குஞ்சிதமாகும்.
ஆரோன் ஆல்ஃபேகர்
ஆரோன் ஆல்ஃபேகர் (Aaron Halfaker) (பிறப்பு திசம்பர் 27, 1983) என்பவர் ஒரு அமெரிக்க கணிணி அறிவியலாளர் மற்றும் விக்கிமீடியா நிறுவனத்தின் முதன்மை ஆய்வு விஞ்ஞானியுமாக 2020 வரை பணியாற்றியவரும் ஆவார்.
கல்வி மற்றும் தொழில்
ஆல்ஃபேகர் 2006 ஆம் ஆண்டில் செயின்ட் ஸ்கொலஸ்டிகா கல்லூரியில் கணினி அறிவியலில் பட்டம் பெற்றார், அங்கு அவர் ஒரு உடலியக்க சிகிச்சை பிரிவை தனது முதன்மைப் படிப்பாக படிக்கத் தொடங்கினார். ஆனால் இணை பேராசிரியர் டயானா ஜான்சன் ஒரு நிரலாக்க வகுப்பை எடுத்த பிறகு கணினி அறிவியலுக்கு மாறினார். பின்னர், 2013 ஆம் ஆண்டில் மினசோட்டா பல்கலைக்கழகத்தில் குரூப்லென்ஸ் ஆராய்ச்சி ஆய்வகத்திலிருந்து கணினி அறிவியலில் முனைவர் பட்டத்தைப் பெற்றார். விக்கிபீடியா மற்றும் அதன் தளத்தின் செயலில் உள்ள முனைப்பான பங்களிப்பாளர்களின் எண்ணிக்கை குறைதல் குறித்த அவரது ஆய்வுக்காக அறியப்பட்டவரானார். 2007 ஆம் ஆண்டில் விக்கிபீடியா ஒரு "சரிவு கட்டத்தை" தொடங்கியது என்றும், அதன் பின்னர் இது தொடர்ந்து குறைந்து வருவதாகவும் அவர் கூறியுள்ளார். விக்கிப்பீடியாவில் போட்ஸ் என அழைக்கப்படும் தானியங்கி கணக்குகளையும் மேலும் அவை தளத்திற்கு புதிய பங்களிப்பாளர்களை பாதிக்கும் விதம் குறித்தும் ஆல்ஃபேகர் ஆய்வு செய்துள்ளார்,  ஒரு பட்டதாரி மாணவராக இருந்தபோது, அவர், ஸ்டூவர்ட் கீகருடன் சேர்ந்து, விக்கிபீடியா தொகுப்பிற்கான " ஸ்னகல் " என்ற கருவியை உருவாக்கினார், இதன் குறிக்கோள் விக்கிப்பீடியாவில் காழ்ப்புணர்ச்சியுடன் செய்யப்படும் தொகுப்புகள் மற்றும் கழிவுகளை அகற்றுவதும், புதிய ஆசிரியர்களின் ஆக்கபூர்வமான பங்களிப்புகளை முன்னிலைப்படுத்துவதும் ஆகும். விக்கிபீடியாவில் காழ்ப்புணர்ச்சியைக் கண்டறிந்து அதை நல்ல நம்பிக்கையுடன் மேற்கொள்ளப்படும் திருத்தங்களிலிருந்து வேறுபடுத்துவதற்குப் பயன்படுத்தப்படும் "குறிக்கோள் திருத்த மதிப்பீட்டு சேவை" (அல்லது சுருக்கமாக ORES) எனப்படும் ஒரு செயற்கை நுண்ணறிவு இயந்திரத்தையும் அவர் உருவாக்கியுள்ளார்.
காளிங்கராயன் அணை
காளிங்கராயன் அணை (Kalingarayan Anicut) தமிழ்நாட்டில் காவிரி ஆற்றின் துணை ஆறான பவானி ஆற்றின் குறுக்கே கட்டப்பட்டுள்ள தடுப்பணையாகும் பவானி ஆறும் காவிரி ஆறும் சந்திக்கும் பவானியின் கூடுதுறைக்கு அருகே அமைந்துள்ளது. . காளிங்கராயன் கால்வாய் இதிலிருந்து புறப்பட்டு ஈரோடு மாவட்டத்தை செழிக்கச் செய்கிறது.
வரலாறு
காளிங்கராயன் என்ற கொங்கு நாட்டுத் தலைவனால் 13 ஆம் நூற்றாண்டில் இது கட்டப்பட்டது. வேளாண்தொழிலுக்குப் பயன்படும் விதமாக காளிங்கராயன் வாய்க்காலுக்குத் தண்ணீரைத் திருப்பி விடுவதற்காக இவ்வணை கட்டப்பட்டது. பவானி ஆறு, நொய்யல் ஆறு இரண்டையும் இணைக்கும் இந்த அணை, பண்டைய ஆறுகளை இணைக்கும் பண்டையத் திட்டங்களுள் ஒன்றாக விளங்குகிறது.
மேம்பாடு
2016 இல் தமிழ்நாடு அரசு, இந்த அணையின் கரைகளை வலுப்படுத்தி மேம்படுத்தியது.
சுற்றுலாத் தலம்
தமிழ்நாடு அரசு சுற்றுலா ஈர்ப்புத் தலமாக்கத் திட்டமிட்டுள்ளது. இங்கு ஒரு குழந்தைகள் பூங்கா, நினைவு மண்டபமும் சிலையும் நிறுவும் பணிகள் மேற்கொள்ளப்பட்டு 2017 இல் திறக்கப்பட உள்ளது.
மேற்கோள்கள்
பகுப்பு:பவானி ஆறு பகுப்பு:ஈரோடு மாவட்டத்திலுள்ள அணைகள்
வத்திப்பாரு
வத்திப்பாரு (Vaddiparru) என்பது இந்தியாவின் ஆந்திரப்பிரதேச மாநிலத்தில் இருக்கும் கிழக்கு கோதாவரி மாவட்டத்தில் உள்ள ஆத்ரேயபுரம் மண்டலத்திலுள்ள ஒரு கிராமம் ஆகும். ராசமுந்திரி நகரிலிருந்து 20 கிலோமீட்டர் தொலைவிலும் காக்கிநாடா நகரிலிருந்து 90 கிலோமீட்டர் தொலைவிலும் 16°54403″ வடக்கு 81°80775″ கிழக்கு என்ற ஆள்கூறுகள் அடையாளத்தில் வத்திப்பாரு கிராமம் அமைந்துள்ளது. இக்கிராமம் நல்ல போக்குவரத்து வசதியைப் பெற்றுள்ளது. வத்திப்பாரு கிராமத்தின் அஞ்சல் குறியீட்டு எண் 533235 ஆகும்.
பண்ணைகள், கோதாவரி ஆறு மற்றும் நீர்ப்பாசனக் கால்வாய் என அழகுற விளங்கும் இக்கிராமம் கோதாவரி ஆற்று வடிநிலத்தின் மையப்பகுதியில் அமைந்திருக்கிறது.
மேற்கோள்கள்
பகுப்பு:ஆந்திர ஊர்களும் நகரங்களும் பகுப்பு:கிழக்கு கோதாவரி மாவட்டம் பகுப்பு:கிழக்கு கோதாவரி மாவட்டத்தின் மண்டலங்கள்
கணியம்பாடி கடம்பவனவாசவி அம்மன் கோயில்
கணியம்பாடி கடம்பவனவாசவி அம்மன் கோயில் தமிழ்நாட்டில் வேலூர் மாவட்டம், கணியம்பாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கடம்பவனவாசவி அம்மன் சன்னதியும், கன்னியம்மன் உபசன்னதியும் உள்ளன. முனீஸ்வரர் உடனுறை சப்த கன்னியர் கோயிலே பல நூற்றாண்டாக உள்ளது. புதிதாக உருவானது கடம்பவனவாசினி கோயிலாகும். இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. சித்திரா பௌர்னமி மாதம் முக்கிய திருவிழா நடைபெறுகிறது. ஆடி வெள்ளி மாதம் திருவிழா நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாலைவன தேசியப் பூங்கா
பாலைவன தேசியப் பூங்கா, இந்தியாவின் மேற்கு இந்திய மாநிலமான இராஜஸ்தானில், ஜெய்சால்மர் நகருக்கு அருகில் அமைந்துள்ளது. இது இந்தியாவின் ஒர் பெரிய தேசிய பூங்கா, இது 3162 km2 உள்ளடக்கிய ஒரு பரப்பளவில் உள்ளது. பாலைவன தேசியப் பூங்கா தார் பாலைவனத்தின் சுற்றுச்சூழலுக்கு சிறந்த உதாரணம் ஆகும். 20% பூங்காவானது மணல் குன்றுகள் வடிவிலுள்ளது. . thumb| பாலைவன தேசியப் பூங்காவில் இரண்டு பெரிய இந்திய கானமயில் பறவைகள்
தாவரங்களும் விலங்கினங்களும்
ஃப்ளோரா: வெள்வேல், பனை மரங்கள், இலந்தை, dhok.
பாலூட்டிகள்: பாலைவன நரி, வங்க நரி, பாலைவன பூனை, ஓநாய், முள்ளம்பன்றி, புல்வாய் மற்றும் இந்தியசிறுமான்.
ஊர்வன: spiny-வால் பல்லி, உடும்பு, saw-scaled viper, கண்ணாடி விரியன், கட்டுவீரியன்.
அவிபியூனா: மணல் பற்வை, கவுதாரிகள், தேனீ-தின்னும் பறவை, லார்க் மற்றும் சிரைக்சு ஆண்டு முழுவதும்சு, டெமோசெல்லே கொக்கு மற்றும் ஹாபரா பறவை ஆகியவை குளிர்காலத்தில் வரும். பழுப்பு மற்றும் புல்வெளி கழுகுகள், நீண்ட-கால் மற்றும் தேன் பருந்து மற்றும் ராசாளிப் பறவை அடங்கிய ஊர்வன.
thumb|ஒரு பார்வையில் Sams மணல் குன்றுகள்
References
பகுப்பு:IUCN வகை II பகுப்பு:இந்திய தேசியப் பூங்காக்கள்
இந்திய யானை
இந்திய யானை (Elephas maximus indicus) என்பது அறியப்பட்ட மூன்று ஆசிய யானை துணை இனங்களில் ஒன்றும் ஆசியாவை பூர்வீகமாகக் கொண்டதுமாகும். 1986 இலிருந்து ஆசிய யானைகள் 60-75 வருட கணக்கெடுப்பில், கடந்த மூன்று தலைமுறைகள் குறைந்தது 50%க்கு மேல் அருகிவருவதால் அருகிய இனமாக பன்னாட்டு இயற்கைப் பாதுகாப்புச் சங்கத்தினால் பட்டியலிடப்பட்டுள்ளது. இவ்வினம் வாழ்விட இழப்பு, கவனியாமை, பிரிந்து காணப்படல் ஆகிய காரணங்களினால் அச்சுறுத்தலுக்கு உள்ளாகியுள்ளது.
பண்புகள்
பொதுவாக ஆசிய யானைகள் ஆப்பிரிக்க யானைகளைவிட சிறியனவாகவும் தலை உயர் உடலமைப்பையும் கொண்டுள்ளன. துதிக்கை ஒற்றை விரல் போன்ற அமைப்பைக் கொண்டுள்ளது. இவற்றின் பின்பகுதி புடைத்து அல்லது மட்டமாகக் காணப்படும். இந்திய யானைகளின் தோள் உயரம் 2 - 3.5 மீ (6.6 - 11.5 அடி) வரையும், அவற்றின் நிறை 2,000 - 5,000 கி.கி. (4,400 - 11,000 பவுண்டு) ஆகவும், 19 சோடி விலா எலும்புகளைக் கொண்டும் காணப்படும். இவற்றின் தோள் நிறம் இலங்கை யானைகளைவிட மங்கியும் சிறிய மங்கல் புள்ளிகளைக் கொண்டும், ஆனால் சுமத்திரா யானைகளைவிட கருமையாகவும் காணப்படும். பொதுவாக, பெண் யானைகள் ஆண் யானைகளைவிட சிறியதாகவும் தந்தம் சிறியதாகவும் அல்லது தந்தம் அற்றும் காணப்படும்.
பெரிய இந்திய யானையாக 3.43 மீட்டர் (11.3 அடி) தோள் உயரமுடைய யானை காணப்பட்டது. 1985 இல் இரு பெரிய ஆண் யானைகள் முதன் முதலில் பார்டியா தேசிய பூங்காவில் கண்டுபிடிக்கப்பட்டன. அவை ராஜ காச், கஞ்கா எனப் பெயரிடப்பட்டன. ராஜ காச் 11.3 அடி (3.4 மீ) உயரமான தோளை உடையது. அதன் நெற்றி ஏனைய ஆசிய யானைகளைவிட தனித்துவம் பெற்றுக் காணப்பட்டது.
இந்திய யானைகள் சிறிய காதுகளையும் அகன்ற மண்டையோடுகளையும் ஆப்பிரிக்க யானைகளைவிட பெரிய தந்தங்களையும் உடையன. அவற்றின் கால் புதைமிதியின் முன்பாகம் பெரியதும் அகலமானதும் ஆகும். ஆப்பிரிக்க யானைகளைப் போல் அன்றி அவற்றின் அடிவயிறு சரிசம வீத அளவானவை. ஆனால் ஆப்பிரிக்க யானைகள் ஓப்பீட்டளவில் மண்டையோட்டைவிட பெரிய அடிவயிற்றினைக் கொண்டன.
பரவல் மற்றும் வாழ்விடம்
இந்திய யானைகள் இந்தியா, நேபாளம், வங்காளதேசம், பூட்டான், மியன்மர், தாய்லாந்து, மலாய், லாவோஸ், சீனா, கம்போடியா, வியட்நாம் ஆகிய நாடுகளைப் பிறப்பிடமாகக் கொண்டது. அவை மேச்சல் நிலங்கள், உலர் இலையுதிர் காடுகள், ஈரளிப்பான இலையுதிர் காடுகள், பசுமையான காடுகள், அரை பசுமையான காடுகள் என்பனவற்றை வாழ்விடமாகக் கொண்டன. 1990 களின் ஆரம்பத்தில் கணக்கிடப்பட்ட எண்ணிக்கையளவு பின்வருமாறு:
வெளி இணைப்புக்கள்
பகுப்பு:யானைகள் பகுப்பு:இந்தியப் பாலூட்டிகள் பகுப்பு:இந்தியாவில் யானைகள்
ரத்னாச்சல் விரைவுவண்டி
ரத்னாச்சல் விரைவுவண்டி, இந்திய ரயில்வே இயக்கும் அதிவிரைவுவண்டியாகும். இந்த வண்டி, விசாகப்பட்டினத்தில் இருந்து விஜயவாடா வரை சென்று திரும்பும். இந்த வண்டியை தென்மத்திய ரயில்வே நாள்தோறும் இயக்குகிறது. இந்த வண்டிக்கு 12717, 12718 ஆகிய இரு அடையாள எண்கள் உள்ளன.
சான்றுகள்
பகுப்பு:இந்திய விரைவுவண்டிகள்
எம். இராஜநாயகம்
'''எம். இராஜநாயகம்''' என்பவர் தமிழ்நாட்டைச் சேர்ந்த ஒரு அரசியல்வாதி ஆவார். இவர் அறந்தாங்கி தொகுதின் முன்னாள் சட்டமன்ற உறுப்பினர். இவர் அண்ணா திராவிட முன்னேற்றக் கழகத்தை சேர்ந்தவர்
மேற்கோள்கள்
பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்ட நபர்கள்
பேர்மியன் காலம்
பேர்மியன் (Permian) என்பது மில்லியன் ஆண்டுகளுக்கு முன்தொடங்கி  மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் கடைசிக் காலமான பேர்மியன் காலம் கார்பனிபெரசுக் காலத்தின் முடிவிலிருந்து டிராசிக் காலத்தின் தொடக்கம் வரையான காலத்தைக் குறிக்கிறது. 1841 ஆம் ஆண்டு சுகொட்லாந்திய நிலவியலாளர் றொட்ரிக் முர்சிசொன் (Roderick Murchison) என்பவரால் இரசியாவில் முன்னர் நிலவிய பேர்மியா என்ற அரசின் நினைவாக இக்காலம் பெயரிடப்பட்டது.
வெளியிணைப்புக்கள்
பகுப்பு:நிலவியல் காலங்கள்
தர்ரங் மாவட்டம்
தர்ரங் மாவட்டம் இந்தியாவின் வடகிழக்கு மாநிலமான அசாமில் அமைந்துள்ள ஒரு மாவட்டமாகும். இது இந்த மாநிலத்தின் 35 மாவட்டங்களில் ஒன்றாகும். இதன் தலைமையிட நகரம் மங்கல்தோய் ஆகும். இது அருகில் உள்ள சோனித்பூர் மாவட்த்தில் இருந்து,1983 ஆம் ஆண்டு இயற்றப்பட்ட சட்டத்தின் படி தனியாக பிரித்து புதிதாக உருவாக்கப்பட்ட மாவட்டமாகும்.
மக்கள்தொகை ஆய்வு
2011 ஆம் ஆண்டின் மக்கள் தொகை கணக்கெடுப்பின் படி இந்த மாவட்டத்தில் மொத்தம் பேர் உள்ளனர். 908,090	பேர் உள்ளனர். 19.51	சதவிகிதம் ஆகவும், பாலின விகிதாச்சாரம்      	923	ஆகவும், மக்களின் கல்வியறிவு 	64.55	சதவிகிதம் ஆகவும், மக்களின் இன நெருக்க அடர்வு	491	ஆகவும் உள்ளது.
,
சுற்றுலாத் தளங்கள்
இந்த மாவட்டத்தின் முக்கிய சுற்றுலா தளமாக பைரப்குந்து உள்ளது. பூட்டான் நாட்டுடன் எல்லைப்பகுதியில் அமைந்துள்ள இந்த இடம் அனைவரும் காணவேண்டிய ஒரு இடமாகும்.1990 ஆம் ஆண்டு இந்த மாவட்டத்தில் மானசு தேசியப் பூங்கா தொடங்கப்பட்டு உள்ளது குறிப்பிடத்தக்கது.
வெளி இணைப்புகள்
பகுப்பு:அசாம் மாவட்டங்கள் பகுப்பு:தர்ரங் மாவட்டம்
பிரண்ட் ராமசாமி
பிரண்ட் ராமசாமி (10 ஏப்பிரல் 1914 - 23 நவம்பர் 1971) என்றறியப்பட்ட '''கே. ராமசாமி''' பழம்பெரும் தமிழ்த் திரைப்பட நகைச்சுவை நடிகராவார்.
வாழ்க்கைக் குறிப்பு
இராமசாமி கேரளம், கொச்சி இராச்சியத்தில் கொடுங்கல்லூர் என்ற ஊரில் கிருஷ்ணன் மேனன், கல்யாணி ஆகியோருக்கு நான்காவது மகனாகப் பிறந்தார். தனது ஒன்பதாவது அகவையில் வட்டரங்கு கம்பனி ஒன்றில் சேர்ந்தார். பின்னர் 1925-இல் டி.கே.எஸ் நாடகக்குழுவில் என். எஸ். கிருஷ்ணன், எம். ஆர். சுவாமிநாதன், சுந்தரய்யர் போன்றவர்களுடன் சேர்ந்து நடித்தார். இவரது முதல் திரைப்படம் மேனகா 1935-இல் வெளிவந்தது. 1949 இல் டி .கே.எஸ். சகோதரர்களின் மனிதன் என்ற நாடகத்தில் "பிரண்ட்" என்ற பாத்திரத்தில் எல்லோருக்கும் நல்ல "நண்பராக" நடித்து பலரதும் பாராட்டைப் பெற்றார். அன்றில் இருந்து இவரை பிரண்ட் ராமசாமி என்று அழைக்க ஆரம்பித்தனர். தொடர்ந்து பல திரைப்படங்களில் நகைச்சுவை நடிகராக நடித்தவர், 1960 இல் பிரேம் நசீர் கதாநாயகனாக நடித்த தங்கம் மனசு தங்கம் என்ற படத்தையும் தயாரித்துள்ளார்.
மறைவு
1971 நவம்பர் 23 இல் தனது 57-ஆவது அகவையில் காலமானார். இவரது மனைவி பெயர் காமாட்சி. இவருக்கு காஞ்சனா, கனகா, ரத்னா என்ற 3 பெண்கள்.
வெளியிணைப்புகள்
பகுப்பு:தமிழ்த் திரைப்பட நகைச்சுவை நடிகர்கள் பகுப்பு:1914 பிறப்புகள் பகுப்பு:1971 இறப்புகள்
அக்குரோணி
அக்குரோணி அல்லது அக்சௌகிணி (Akshauhini) (சமசுகிருதம்: अक्षौहिणी) என்பது, பழங்காலத்து போர் அணிவகுப்பு வகைகளுள் ஒன்று. இது 21870 தேர்களையும், 21870 யானைகளையும், 65610 குதிரைகளையும், 109350 படை வீரர்களையும் உள்ளடக்கியது. இந்த எண்கள் ஒவ்வொன்றிலுமுள்ள இலக்கங்களைக் கூட்டும்போது 18 என்னும் எண் கிடைக்கும். (எகா: 21870ல், 2+1+8+7+0=18). அத்துடன், இதில் தேர், யானை, குதிரை, படை வீரர் 1 : 1 : 3 : 5 என்னும் விகிதத்தில் அமைந்திருப்பதைக் காணலாம்.
மகாபாரதத்தில் இது குறித்துப் பல தகவல்கள் காணப்படுகின்றன. மகாபாரதத்தில், குருசேத்திரப் போரின் போது பாண்டவர் தரப்பில் 7 அக்குரோணி படைகளும், கௌரவர்கள் தரப்பில் 11 அக்குரோணி படைகளுமாக 18 அக்குரோணி படைகள் பங்கெடுத்ததாகச் சொல்லப்பட்டுள்ளது.
படைப்பிரிவுகளின் கணக்கு
படைப்பிரிவுகள் பின்வருமாறு கணக்கிடப்படுகின்றன: ஒரு தேர், ஒரு யானை, மூன்று குதிரைகள், ஐந்து படைவீரர்கள் கொண்ட பிரிவு, ஒரு பட்டி எனப்படும்.
குருசேத்திரப்போர் படை விபரங்கள்
குருசேத்திரப் போரில் கௌரவர்களுக்குச் சார்பாக அத்தினாபுரத்துப் படைகளும் அவர்களுக்கு ஆதரவான பிற படைகளுமாகப் 11 அக்குரோணி படைகள் ஒருபுறத்திலும், பாஞ்சாலம், விராடம், போன்ற பல்வேறு அரசுகளின் படைகளை உள்ளடக்கிய பாண்டவர்களுக்குச் சார்பான 7 அக்குரோணி படைகள் ஒருபுறத்திலுமாகப் போரிட்டன.
கௌரவர் தரப்புப் படைகள்
துரியோதனன் தரப்பில் போரிட்ட படைகள்:
குறிப்புகள்
பகுப்பு:மகாபாரதம் பகுப்பு:குருச்சேத்திரப் போர்கள்
2022 உக்ரைன் மீதான உருசியப் படையெடுப்பில் பெண்கள்
2022 உக்ரைன் மீதான உருசியப் படையெடுப்பில் பெண்கள் (Women in the 2022 Russian invasion of Ukraine) 2022 ஆம் ஆண்டு பிப்ரவரி மாதம் 24 ஆம் தேதி முதல்  பல்வேறு செயல்பாடுகளில் தீவிரமாக ஈடுபட்டு வருகின்றனர். பல வழிகளில் பாதிக்கப்பட்டும் உள்ளனர்.
எங்கள் எதிர்ப்பானது, எங்களின் எதிர்கால வெற்றியாக, குறிப்பாக பெண்ணிய முகத்தைப் பெற்றுள்ளது" என்று உக்ரைனின் முதல் பெண்மணியாகக் கருதப்படும் ஒலேனா இயெலென்சுகா கூறியுள்ளார். உக்ரைனின் பெண்கள் இராணுவத்தில் பணியாற்றியதற்காகவும், போர்க்காலங்களிலும் தங்கள் குழந்தைகளை வளர்த்ததற்காகவும், அத்தியாவசிய சேவைகளை வழங்கியதற்காகவும் பாராட்டுகளை தெரிவித்துள்ளார்.
பின்னணி
2014 ஆம் ஆண்டு உருசிய-உக்ரைனியப் போர் தொடங்கியதிலிருந்து உக்ரைய இராணுவத்தில் பெண்களின் பங்கேற்பு குறிப்பிடத்தக்க அளவுக்கு அதிகரித்து வருகிறது. ஆண்களுக்கு மட்டுமே ஒதுக்கப்பட்ட பல பதவிகள் பெண்களுக்கும் திறக்கப்பட்டன. இராணுவத்தில் மொத்த பெண்களின் எண்ணிக்கை இரட்டிப்பானது. இருப்பினும், பாகுபாடு, துன்புறுத்தல் போன்றவை உக்ரைனிய இராணுவத்திற்குள் குறிப்பிடத்தக்க பிரச்சனைகளாக இருந்து வருகின்றன. உக்ரைனியப் பெண் குடிமக்களும் போரின் போது குறிப்பிடத்தக்க ஆபத்துகளையும் பிரச்சினைகளையும் எதிர்கொண்டனர். உரோமா பெண்கள் குறிப்பிட்ட அளவிலான பாகுபாட்டை எதிர்கொண்டு பெரும்பாலும் உள்நாட்டில் இடம்பெயர்ந்த நிலை மறுக்கப்பட்டு தீவிர இனவெறிக்கு உள்ளாகிறார்கள். உலகளாவிய ரீதியில் பெண்களும் சிறுமிகளும் சமூகத்தில் உள்ள சாதாரண இடப்பெயர்வு மற்றும் முறிவுகள் காரணமாக அதிக ஆபத்தை எதிர்கொள்கின்றனர். பாலியல் வன்முறை என்பது போர், பயங்கரவாதம், சித்திரவதை மற்றும் அரசியல் அடக்குமுறை ஆகியவற்றில் ஒரு தந்திரமாகப் பயன்படுத்தப்படுகிறது.
பெண்களில் 70 சதவீதத்திற்கும் அதிகமான பெண்கள் ஒரு நெருக்கடியான சூழ்நிலையில் பாலின அடிப்படையிலான வன்முறையை அனுபவிக்கிறார்கள் என்று ஐநா அறிக்கை கூறுகிறது. மேலும் இலான்செட்டு மருத்துவ செய்தி இதழும் ஆயுத மோதலால் பாதிக்கப்பட்ட பெண்கள் மற்றும் சிறுமிகள் அதிக அளவு அதிர்ச்சிகரமான அனுபவங்களுக்கு ஆளாகிறார்கள் என்பதைக் கண்டறிந்துள்ளது.
போர்க்குற்றங்கள் மற்றும் பெண்களுக்கு எதிரான வன்முறைகள்
உருசிய மற்றும் உருசிய முன்னணிப் படைகளால் உக்ரைனில் பாலியல் வன்முறை மற்றும் பிற மோதல்கள் முன்பு காணப்பட்டன. ஆயுத மோதலில் உள்ள பாலியல் வன்முறைத் தரவுகளின்படி, கிழக்கு உக்ரைனில் 2014 ஆம் ஆண்டு முதல் ஏழு ஆண்டுகளாக நடந்த மோதல்கள் மூன்றில் உருசிய துருப்புக்களுக்கு எதிரான பாலியல் வன்முறைக்கு எதிராக உரிமைகோரல்கள் உள்ளன. பெரும்பாலான அறிக்கைகள் தடுப்புக்காவலில் உள்ள தனிநபர்களிடமிருந்து நிகழ்ந்துள்ளன. உருசிய முன்னணிப் படைகள் சித்திரவதை மற்றும் தண்டனைக்கான வழிமுறையாக பிறப்புறுப்பு பகுதியில் அடித்தல் மற்றும் மின்சார அதிர்ச்சி, கற்பழிப்பு, கற்பழிப்பு அச்சுறுத்தல்கள், கட்டாய நிர்வாணம் மற்றும் குடும்ப உறுப்பினர்களுக்கு எதிரான கற்பழிப்பு அச்சுறுத்தல்கள் போன்ற நடைமுறைகளை உக்ரைனில் உள்ள மனித உரிமைகள் நடைமுறைகளுக்கான அமெரிக்க வெளியுறவுத்துறை 2020 அறிக்கை ஆவணப்படுத்தியுள்ளது. 2000 ஆம் ஆன்டுகளின் முற்பகுதியில் செச்சினியாவில் உருசியப் படைகளால் மேற்கொள்ளப்பட்ட பெரியவர்கள் மற்றும் இரு பாலினத்தைச் சேர்ந்த குழந்தைகளின் கூட்டுப் பலாத்காரம் மற்றும் கற்பழிப்பு வழக்குகளையும் அம்னெசுட்டி இன்டர்நேசனல் எனப்படும் பன்னாட்டு மன்னிப்பு அவை அமைப்பு அறிக்கை செய்தது.
2022 படையெடுப்பில் பெண்கள் பாலியல் வன்முறைக்கு இலக்காகியுள்ளனர். உக்ரைனிய நாடாளுமன்ற உறுப்பினர்கள் லெசியா வாசிலென்கோ, அலோனா இசுக்ரம், மரியா மெசென்ட்சேவா மற்றும் ஒலேனா கோமெங்கோ ஆகியோர் உருசிய ஆக்கிரமிப்பு நகரங்களில் உள்ள பெரும்பாலான வயதான பெண்கள் கற்பழிப்பு அல்லது தங்கள் உயிரை மாய்த்துக் கொண்ட பிறகு தூக்கிலிடப்பட்டனர் என்று கூறினர். உருசியாவின் கட்டுப்பாட்டில் உள்ள பகுதிகள் அல்லது கடுமையான சண்டையின் கீழ் உள்ள பகுதிகளுடனான குறைவான தொடர்பு காரணமாக, பாலியல் வன்முறை வழக்குகளின் சரியான எண்ணிக்கையைக் கண்காணிப்பது அல்லது சரியான நேரத்தில் பதிலளிப்பது கடினமாக உள்ளது. உதவி கோரும் அவசரகால தொலைபேசி சேவையில் பெண்கள் மற்றும் சிறுமிகளின் பல அழைப்புகள் இருப்பதாக ஆட்கடத்தல், குடும்ப வன்முறை மற்றும் பாலியல் வன்கொடுமை ஆகியவற்றில் இருந்து தப்பியவர்களை ஆதரிக்கும் உக்ரைனியத் தொண்டு நிறுவனமான லா இசுட்ராடா என்ற அமைப்பின் தலைவர் கூருகிறார். ஆனால் சண்டையின் காரணமாக தொண்டு நிறுவனத்தால் அவர்களுக்கு நேரடியாகச் சென்று உதவ முடியவில்லை. உக்ரைனிய மற்றும் பன்னாட்டு அதிகாரிகள், சட்ட அமலாக்கம் மற்றும் ஊடகப் பணியாளர்கள் ஆகியோர்களிடம் அளிக்கப்பட்ட கும்பல் பலாத்காரம், துப்பாக்கி முனையில் தாக்குதல்கள் மற்றும் குழந்தைகள் முன்னிலையில் பாலியல் வன்முறை பற்றிய அறிக்கைகள் அனைத்தும் உருசிய துருப்புக்களால் திரும்பப் பெறப்பட்டன. நகைகளை கழற்றி, தலையில் முக்காடு அணிந்து, வயதான பெண்மணிகள் போல் ஆடை அணிவதன் மூலம் தங்களை அழகற்றவர்களாக மாற்றிக் கொள்ளுமாறு பெண் கிராம மக்கள் எச்சரிக்கப்பட்டனர்.
இப்படையெடுப்பில் உருசியப் படையினரின் பாலியல் வன்கொடுமை குற்றச்சாட்டுகள் பற்றிய முதல் அதிகாரப்பூர்வமான விசாரணை தொடங்கிய பின்னர், மார்ச்சு மாதம் 9 ஆம் தேதியன்று செவ்சென்கோவ் கிராமத்தில் தனது கணவர் கொல்லப்பட்டதாகவும், தான் பாலியல் பலாத்காரம் செய்யப்பட்டதாகவும் கூறிய ஒரு பெண்ணின் பேட்டியை தி டைம்சு ஆஃப் லண்டன் பத்திரிகை 2022 ஆம் ஆண்டு மார்ச்சு மாதம் 28 ஆம் தேதி அன்று வெளியிட்டது. உருசியப் படைகள் பல ஆயிரம் உக்ரைனியப் பெண்களையும் குழந்தைகளையும் நகரத்திலிருந்து உருசியாவிற்கு வலுக்கட்டாயமாக நாடு கடத்தியதாக மரியுபோல் நகர சபை கூறியுள்ளது. மரியுபோல் மருத்துவமனை மீதான வான்வழித் தாக்குதலில் மரியுபோலில் உள்ள மகப்பேறு பிரிவு குறிவைத்து தாக்கப்பட்டது. உக்ரைனிய மக்களிடையேயும் பாலியல் வன்முறைகள் பதிவாகியுள்ளன. உக்ரேனிய பிராந்திய பாதுகாப்புப் பிரிவைச் சேர்ந்த ஒரு நபர் வின்னிட்சியாவில் கைது செய்யப்பட்டார். அவர் அந்தப் பகுதியை விட்டு வெளியேற முயன்ற ஒரு பெண் ஆசிரியையை கற்பழிக்க முயன்றதாகக் கூறப்படுகிறது.
ஆலப்புழா மாவட்டம்
ஆழப்புழா மாவட்டம் அல்லது ஆலப்புழை மாவட்டம் இந்தியாவின் கேரள மாநிலத்தில் உள்ள 14 மாவட்டங்களுள் ஒன்றாகும். இம்மாவட்டம் 1957-ஆம் ஆண்டு ஆகஸ்டு 17-ஆம் நாள் உருவாக்கப் பட்டது. இம்மாவட்டம் ஒரு புகழ்பெற்ற சுற்றுலா மையம் ஆகும். இப்பகுதி தேங்காய் நார்த்தொழிலுக்கும் புகழ் பெற்றது. இம்மாவட்டம் மாநிலத்தின் பல பகுதிகளுடனும் நீர்வழியினால் நன்கு இணைக்கப்பட்டு உள்ளது. இதுவே மாநிலத்தின் மக்கள் நெருக்கம் மிகுந்த மாவட்டம் ஆகும்.
இம்மாவட்டத்தில் உள்ள ஏரிகளில் கட்டு வள்ளம் என்றழைக்கப்படும் படகு வீடுகள் மிகவும் புகழ்பெற்றவை.
ஆட்சிப் பிரிவுகள்
இந்த மாவட்டத்தை ஆறு வட்டங்களாகப் பிரித்துள்ளனர். அவை:
சுற்றுலா
ஆலப்புழா என்ற பெயர்  ஆல்  என்றால் கடல்,  புழா  என்றால் ஆறு; வாய் என்பது பொருளாகும். ஒரு நதியும் கடலும் சேரும் இடம் என்றே, மலையாளம் / தமிழ் மொழியில், இவ்வாறு முழுப் பொருள் ஆகிறது. ஆலப்புழா மாநிலத்தின் மிக முக்கியமான சுற்றுலா இடகளில் ஒன்றாகும். உள்நாட்டு கால்வாய்களின் பெரிய வலையமைப்பைக் கொண்டுள்ளது, இது "கிழக்கின் வெனிஸ்" என்ற பெயரைப் பெறுகிறது. கால்வாய்களின் இந்த பெரிய வலையமைப்புகள் ஆலப்புழாவின் உயிர்நாடி யாகும். மலபார் கடற்கரை வழியாக நன்கு அறியப்பட்ட துறைமுகங்களில் ஒன்றான ஆலப்புழா, இந்த காலத்தில் மிகவும் பரபரப்பான வர்த்தக நடுவங்களில் ஒன்றாகும். இன்றும் தேங்காய் நார் தரைவிரிப்பு தொழிலுக்காகவும்,இறால் வளர்ப்பு இடத்திற்காகவும் இடமாக, தனது அழகைத் தக்க வைத்துக் கொண்டுள்ளது. சுற்றுலாவின் சிறந்த தலைமையகமான ஆலப்புழா, தேவாலயங்கள் நிறைந்தது.
குறிப்பாக கோட்டயம், ஆறன்முளா நகரங்களுக்கும் முக்கியத்துவம் பெறுகின்றன. இவை வரலாற்று அடிப்படையில், வருடாந்திர அரண்முலா பாம்பு படகு பந்தயத்திற்கு புகழ் பெற்றவை ஆகும். ஒவ்வொரு ஆண்டும் ஆகத்து மாதம் இரண்டாவது சனிக்கிழமையன்று நடைபெறும் பாம்பு-படகு பந்தயங்கள் நடைபெறுகின்றன. இந்த போட்டியானது, நேரு படகுப் பந்தயம் என நடைபெறுகிறது. இப்போட்டியினை இந்தியாவின் முதல் பிரதம மந்திரி ஜவஹர்லால் நேரு, 1952 ஆம் ஆண்டு தொடங்கி வைத்தார். இது பாம்பு-படகுகள், ஒவ்வொன்றும் நூற்றுக்கும் மேற்பட்ட படகுக்காரர்களால் பராமரிக்கப்பட்டு, பந்தயம் நடைபெறும் நாளில், காற்றினைக் கிழித்துக் கொண்டு போவது போல, கடல் நீர் பரப்பை கிழித்துக் கொண்டு செல்வது கொள்ளை அழகாக பலராலும் எண்ணப் படுகிறது. இப்போட்டி பரபரப்பானது பல நாட்டு சுற்றுலாப்பயணிகளையும், இந்தியாவின் பல மாநில மக்களையும், ஒவ்வொரு வருடமும் கவர்ந்து இழுக்கிறது.செங்கன்னூர், ஆலப்புழாவில், சபரிமலைக்கு அருகிலுள்ள தொடருந்து நிலையம் ஆகும்.
காயம்குளத்தில் உள்ள கிருஷ்ணபுரம் அரண்மனை புகழ் பெற்றது. மாவேலிக்கரா நகரத்தில் இருக்கும் புத்தர் சிலையும், சாரதா மண்டிரம் முக்கிய இடங்களைச் சுற்றுலாப் பயணிகள் அதிகம் காண்கின்றனர். இங்குள்ள புத்தர் சிலை அமர்ந்திருக்கும் தோரணையில் உள்ளது. இது தாமரை நிலையினை ஒத்திருக்கிறது. இச்சிலைகளுக்கு பொதுவான ஓர் அடிப்படை என்னவென்றால், தலையில் முடி பொறிக்கப்படவில்லை. தொல்பொருள் துறையின் ஆய்வுகள், இம்முடி இன்மையை விளக்க முடியவில்லை. ஆனால் தலையில், தலைக்கவசத்தை ஒத்த அடையாளங்கள் உள்ளன. இது போன்ற சிலை மரபுகள், காந்தாரா மற்றும் மதுரா மரபுகளின் புத்தர் சிலைகளில் காணப்படும் பொதுவான சிறப்பியல்புகள் ஆகும்.இங்குள்ள சிலையானாது, நான்கு அடிகள் (1.2 மீ) உயரம் கொண்டதாகும். இந்த சிலையே, மிகப் பெரியதெனக் கருதப்படுகிறது.
குட்டநாடு
குட்டநாடு என்பது அலப்புழா மாவட்டத்தின் ஒரு பகுதி ஆகும். இப்பகுதியானது அதிகப் போக்குவரவு உள்ள நீர்வழிகளால் சூழப்பட்டு உள்ளன. நெல் விளைச்சலுக்கு, இக்குட்டநாட்டு வேளாண் மக்கள் புகழ் வாய்ந்து விளங்கினர். அந்த அளவுக்கு இவ்விளைச்சல் பணியை, அர்ப்பணித்து செய்தனர். அதனால் முன்பு, இப்பகுதியானது "கேரளத்தின் நெல்லாரா" என்று அழைக்கப்பட்டது. அதாவது "கேரளாவின் அரிசி கிண்ணம்" என்பது பொருளாகும். வேளாண்மைக்கான செலவினம், உழவுத் தொழிலாளர் பற்றாக்குறை போன்ற பல காரணிகளால், இந்த விவசாயத்தை கடுமையாக பாதிப்பு அடைந்தன. பல முன்னாள் நெல் வயல்கள் இப்போது மற்ற பயிர்களுக்கு மாறி விட்டன. ஏனெனில், அவ்வகைப் பயிர்களுக்கு மிகக் குறைந்த முதலீடு இருந்தால் போதும். தகழி சிவசங்கரப் பிள்ளை என்ற கேரள இலக்கியப் படைப்பாளியின் பிறப்பிடமாகும்.
வைணவத் திருத்தலங்கள்
108 வைணவத் திருத்தலங்களில் மூன்று வைணவத் திருத்தலங்கள் இம்மாவட்டத்தில் உள்ளது. அவைகள்:
மேலும் பார்க்க
பகுப்பு:கேரள மாநிலத்திலுள்ள மாவட்டங்கள்
நாற்கொம்பு மான்
நாற்கொம்பு மான் (Tetracerus quadricornis) தெற்காசியாவின் திறந்தவெளிக்காடுகளில் வாழும் ஒரு மறிமானினமாகும். இது இந்தியாவில் கங்கை நதியின் தெற்கிலிருந்து தமிழ் நாடு வரையிலும், ஒரிசா மாநிலத்திற்கு மேற்கிலிருந்து குசராத்தின் கீர் காடுகள் வரை வாழ்கின்றது. மேலும் இவ்வினத்தின் ஓரு சிறிய உயிர்த்தொகை நேப்பாளத்திலும் வாழ்கின்றது. இந்த மானிற்கு இந்தியில் செளசிங்கா என்று பெயர். இதற்கு "நான்கு கொம்புகள்" என்று பொருள்.
படிவளர்ச்சியும் பரவலும்
thumb|left|நாற்கொம்பு மானின் வாழிடம்
இவை போசிலாபினி என்னும் குலத்தைச் சேர்ந்த விலங்காகும். இக்குலத்தில் பெரும்பாலான உறுப்பினர்கள் அற்றுப்போய்விட்டன, எஞ்சியிருப்பது நாற்கொம்பு மானும் நீலமானுமாகும் மட்டுமே. கொம்புகளில் வளையங்கள் இல்லாமல் இருப்பது இக்குலத்தின் முக்கிய பண்பாகும். மேலும் இப்பண்பே இவற்றை மற்ற மானினங்களில் இருந்து வேறுபடுத்திக் காட்டுகிறது. இக்குலத்தை சேர்ந்த விலங்குகள் பழக்க வழக்கங்களிலும், உடலமைப்பிலும் சற்று மூதாதைய விலங்குகளை ஒத்து இருக்கும்.
நாற்கொம்பு மான் இந்தியாவின் பெரும்பாலான பகுதிகளில் வாழ்ந்தாலும் எங்கும் அதிகமான தொகையில் வாழ்வதில்லை. இவை உலர் இலையுதிர் காடுகள் மற்றும் உலர் புறநிலத்திலும் அதிகம் காணப்படுகின்றன.
உடலமைப்பு
thumb|left|ஆண் நாற்கொம்பு மானின் மண்டை ஓடு thumb|right|ஆண் நாற்கொம்பு மான் வளர்ந்த விலங்கு 55-60 செ.மீ உயரமும் 20 - 22 கிலோ எடையும் கொண்டிருக்கும். இவ்விலங்கின் வெளித்தோல் பழுப்பு நிறத்தில் இருக்கும், இந்நிறம் பருவமழைக்குப் பிறகு சற்று அடர்த்தியாகவும் பின் குளிர்காலத்தில் சற்று வெளிரியும் காணப்படும். கால்களில் குளம்புகளுக்கு மேல் வெள்ளை நிற வளையம் ஒன்றிருக்கும். கண்களை அடுத்து கண்குழி சுரப்பியிலிருந்து சுரக்கும் நீர் புற்கள் மற்றும் கிளைகளைக் குறிக்க உதவுகின்றது. பெண் விலங்குகளுக்கு கொம்புகள் இராது. ஆண்களுக்கு நான்கு கொம்புகள் இருக்கும். இதில் பின்புறம் உள்ள இரண்டு கொம்புகள் பிறந்த சில மாதங்களிலேயே முளைக்கத் தொடங்கிவிடும். முன்புறம் உள்ள கொம்புகள் பிறந்ததிலிருந்து 14-15 மாதங்களுக்குப் பின் முளைக்க ஆரம்பிக்கும். பெரும்பாலும் பின் கொம்புகள் பெரிதாகவும் முன் கொம்புகள் சிறிதாகவும் காணப்படும். முன் மற்றும் பின் கொம்புகளின் நீளம் மற்றும் அதன் வளர்ச்சி நிலைகள் போன்றவை அவ்விலங்கு உண்ணும் உணவு மற்றும் வாழிடம் போன்றவற்றால் மாறுபடுகின்றன.
இனப்பெருக்கம்
thumb|left|பிணையுடன் நாற்கொம்பு மான் இவ்விலங்கில் இனப்பெருக்கம் சூலை முதல் செப்டம்பர் வரையிலான மழைக் காலத்தில் நடக்கும். இவற்றின் சூல்கொள்ளல் காலம் 7.5 முதல் 8 மாதம் வரையாகும், ஒரு முறையில் 1 முதல் 3 குட்டிகள் வரை தாய் ஈன்றெடுக்கும். பிறக்கும் குட்டியானது முயலின் உருவ அளவில் இருக்கும். குட்டியைப் பாதுகாக்க தாய் அடர்ந்த புதர்களுக்கிடையே வாழும். குட்டிகளுக்கு ஊணுண்ணி விலங்குகள் அல்லது இரைவாரிச் செல்லும் பறவைகளால் ஆபத்து அதிகமாக உண்டு. இவற்றின் சராசரி ஆயுட்காலம் சுமார் பத்து வருடங்கள் ஆகும்.
சூழியல் மற்றும் நடத்தை
பெரும்பாலும் இலை, புல், மற்றும் பழங்களை மேய்ந்து உட்கொள்ளும் இவ்விலங்கு உலர் இலையுதிர் காடுகளில் அதிகமாகக் காணப்படுகிறது. இவை பூ மற்றும் பழங்கள் அதிகமாக ஈனும் மூங்கில், நெல்லி, தும்பிலி போன்ற தாவரங்கள் அடர்ந்த பகுதிகளில் அதிகமாக வாழ்கிறது. இவை வெப்பப் புல்வெளிகளில் வாழும் தாவரங்களையும் உண்ணுவதாக அறியப்பட்டுள்ளது.
இது மிகவும் கூச்ச உணர்வு கொண்ட விலங்காகும். ஆபத்தை உணர்ந்தவுடன் அருகிலுள்ள புதரில் சென்று ஒளிந்துக்கொள்ளும் தன்மையுடையது. நாற்கொம்பு மான்கள் எப்பொழுதும் நீர்நிலைகளின் அருகாமையில் மட்டுமே வசிக்கும். ஏனெனில் இவை மிக அதிகமான நீர் பருகும் பழக்கம் உடையன. ஆண்களில் இனப்பெருக்கக் காலத்தில் எல்லைப் பாதுகாத்தல் மற்றும் ஏனைய நடத்தைகள் பற்றிய ஆய்வுகள் இன்னும் நடத்தப்படவில்லை. பெரும்பாலும் ஒரு சதுரகிலோ மீட்டருக்குள் 0.5 விலங்குகள் இருக்கலாம் எனக் கணக்கிடப்பட்டுள்ளது. இவை ஒன்று அல்லது இரண்டு விலங்குகளாக சுற்றித்திரியும். thumb|left|பாய்ந்து ஓடும் நாற்கொம்பு மான் இவ்விலங்கு சிறுத்தை, புலி, ஓநாய், செந்நாய் மற்றும் சில காட்டுப் பூனை போன்ற ஊனுண்ணி விலங்குகளால் வேட்டையாடப்படுகிறது.
காப்பு நிலை
நாற்கொம்பு மான் இந்தியாவின் முதலாம் விலங்குகள் பட்டியலில் இடம் பெற்றுள்ளது. இதனால் இவ்விலங்கை வேட்டையாடுவது இந்திய வனவிலங்கு சட்டம், 1972-ன் படி குற்றமாகும். இந்தியாவில் காணப்படும் மானினங்களிலேயே மிகவும் குறைந்த ஆராய்ச்சிகள் நடத்தப்பட்டது நாற்கொம்பு மானைப் பற்றியே. இவ்விலங்கைப் பற்றிய ஆராய்ச்சிகள் இவ்விலங்கை காப்பதற்கு வழிவகுக்கும்.
வேட்டையாடலும் இதன் இறைச்சியும்
இம் மானின் கொம்புகள் சிறியனவாக இருந்தாலும், நான்கு கொம்புகள் இருப்பதால் வேட்டையாடுவோர் இதனை அரிய பரிசாகக் கருதுகிறார்கள். இம் மானின் இறைச்சி மற்ற மான்களின் இறைச்சியைவிட சுவை குறைந்ததாகப் பலரும் கருதுவதாக வாக்கரின் நூல் குறிப்பிடுகின்றது
மேற்கோள்கள்
பகுப்பு:இந்தியப் பாலூட்டிகள் பகுப்பு:மான்கள்
பரப்பிசை
பரப்பிசை அல்லது பாப் இசை (pop music) 1950களில் ராக் அண்டு ரோல் வகை இசை வடிவத்திலிருந்து உருவான பரவலான மக்கள்  விரும்பும் ஓர் இசை வடிவமாகும். பரவலாக வரவேற்பைப் பெற்றதாலேயே இது பரப்பிசை என வழங்கப்படுகிறது.
பல வகை இசைவடிவங்களின் சிறந்த கூறுகளை உள்ளடக்கிய இசை வடிவமாக ஊரக,நாட்டுப்புற, நடன இசைகளின் கூறுகளை உள்ளடக்கி உள்ளது. இருப்பினும் பாப் இசையின் கூறுகளாக சிறிய அல்லது மத்திம நீளமுள்ள பாடல்கள், மீள மீள குழுவினர் பாட்டுக்கள், மெல்லிசை அடிப்படை, கவனத்தை ஈர்க்கும் சொற்கள் என்பனவாகும்.
வெளி இணைப்புகள்
பகுப்பு:இசை வகைகள் பகுப்பு:பரப்பிசை பகுப்பு:மேற்கத்தியப் பண்பாடுகள்
ஆ. ஆனந்தகுமார்
'''ஆ. ஆனந்தகுமார்''' (பிறப்பு: 1932) சென்னையை சேர்ந்த சித்த மருத்துவ நிபுணர் ஆவார்.
வாழ்க்கையும், கல்வியும்
இவரது தந்தை பண்டிதர் எஸ். எஸ். ஆனந்தமும் சித்த மருத்துவர். பரம்பரையாகச் சித்த மருத்துவக் குடும்பம். நான்கரை வயதுவரை வீட்டிலேயே படித்தார். தியாகராய நகர் (வடக்குக் கிளை) பள்ளியில் 5ஆம் வகுப்பிலிருந்துதான் பள்ளிப் படிப்பு தொடங்கியது. பச்சையப்பன் கல்லூரியில் இண்டர்மீடியட் படிப்பு. பச்சையப்பன் கல்லூரியில் தமிழறிஞர் மு. வரதராசன், க. அன்பழகன், அன்பு கணபதி ஆகியோர் இவரது தமிழாசிரியர்கள். வீட்டில் இவரது தந்தையே தமிழ் ஆசிரியர். இண்டர்மீடியட் படிப்பில் மாநிலத்தில் முதலிடம் பெற்றார். சித்த மருத்துவத்தில் ஊறிய தந்தைக்குத் தெரியாமல் எம்.பி.பி.எஸ். படிப்புக்கு மனுச் செய்தார். தந்தை வலியுறுத்தியதால் அலோபதி-சித்தம்-ஆயுர்வேதம்-யுனானி ஆகியவை ஒருங்கினைந்த 5 ஆண்டு பட்டப் படிப்பில் (G.C.I.M.-Graduate of the college of integrated medicine) சேர்ந்தார். கல்லூரி மாணவராக இருந்தபோது, சித்த மருத்துவம் படிப்பவர்களுக்கு ஆங்கில மருத்துவ அறிவும் இருக்க வேண்டும் என்பதை உணர்ந்து, குரல் கொடுத்து, ஆங்கில மருத்துவக் கற்பிக்கும் நேரத்தை அதிகரிக்கச் செய்தார்.
பணிகள்
தோல் நோய்களில் கொடிய சோரியாசிஸ் நோய்குறித்து சித்த மருத்துவ முறையில் ஆய்வு செய்து சிகிச்சை அளித்துவந்தார். இந்திய மருத்துவ இதழ்களில் இவரது ஆய்வு அறிக்கைகள் வெளியாகியுள்ளன. 1992இல் மலேசியாவில் நடந்த சித்த மருத்துவ மாநாட்டின் செயலாளராக இருந்தார். திருவான்மியூரில் உள்ள 'இம்ப்காப்ஸ்' (இந்திய முறை) மருத்துவமனையின் இயக்குநராக 25 ஆண்டுகளுக்கும் மேலாக இருந்தார். தாம்பரம் அரசு நெஞ்சக நோய் மருத்துவமனையில் சிகிச்சை பெறும் எயிட்ஸ் நோயாளிகளுக்குச் சித்த மருத்துவ முறையில் சிகிச்சை அளித்து வந்தார். மருத்துவமனை வளாகத்தில் சித்த மருத்துவத் தயாரிப்புக் கூடத்தை 3 இலட்சம் ரூபாய் செலவில் கட்டினார். எயிட்ஸ் நோயாளிகளுக்கு உணவுச் செலவுக்கு ரூபாய் 20 இலட்சத்துக்குமேல் நன்கொடையாக வழங்கினார்.
மேற்கோள்கள்
பகுப்பு:1932 பிறப்புகள் பகுப்பு:சித்த மருத்துவர்கள் பகுப்பு:சென்னை நபர்கள்
தாவணகெரே வடக்கு சட்டமன்றத் தொகுதி
தாவணகெரே வடக்கு சட்டமன்றத் தொகுதி (Davanagere North Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது தாவணகெரே மாவட்டத்தில் உள்ளது. தாவணகெரே மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 106 ஆகும்.
ஐக்கிய இந்தியா காப்பீட்டு நிறுவனம்
ஐக்கிய இந்தியா காப்பீட்டு நிறுவனம் (United India Insurance Company) என்பது ஓர் இந்திய முன்னணி பொது காப்பீட்டு நிறுவனமாகும். இந்நிறுவனம் முழுக்க முழுக்க இந்திய அரசுக்கு சொந்தமானது ஆகும். இந்தியாவின் தமிழ்நாட்டிலுள்ள சென்னையை தலைமையிடமாகக் கொண்டு இந்நிறுவனம் செயல்படுகிறது. இந்நிறுவனம் 1938 ஆம் ஆண்டு பிப்ரவரி 18 ஆம் தேதி இணைக்கப்பட்டு 1972 ஆம் ஆண்டு தேசியமயமாக்கப்பட்டது. ஒட்டு மொத்தமாக இந்நிறுவனத்தில் 17361 பணியாளர்கள் பல்வேறு நிலைகளில் பணிபிரிந்து வருகிறார்கள். இக்காப்பீட்டு நிறுவனம் முன்னதாக இந்திய பொதுக் காப்பீட்டுக் கழகத்தின் துணை நிறுவனமாக இருந்தது.1999 ஆம் ஆண்டின் இந்தியக் காப்பீடு ஒழுங்காற்று மற்றும் வளர்ச்சி முகமை எனப்படும் ஐ.ஆர்.டி.ஏ சட்டத்தின் படி பொதுக்காப்பீட்டு நிறுவனம் மறு காப்பீட்டு நிறுவனமாக மாறியது. இதன் நான்கு முதன்மை காப்பீட்டு துணை நிறுவனங்களான நியூ இந்தியா உறுதிதிட்டம், ஐக்கிய இந்தியா காப்பீடு, கிழக்கத்திய காப்பீடு மற்றும் தேசிய காப்பீடு போன்ற நிறுவனங்கள் தன்னாட்சி அதிகாரம் பெற்றன.
பன்னிரண்டு இந்திய காப்பீட்டு நிறுவனங்கள், நான்கு கூட்டுறவு காப்பீட்டு சங்கங்கள் மற்றும் ஐந்து வெளிநாட்டு காப்பீட்டாளர்கள் இந்திய இயக்கங்கள் மற்றும் இந்திய ஆயுள் காப்பீட்டு கழகத்தின் தென் மண்டல அமைப்புகளுடன் சேர்த்து ஐக்கிய இந்தியா காப்பீட்டு நிறுவனக் குழுமத்துடன் இணைத்து இந்த நிறுவனத்தை உருவாக்கின. தேசிய மயமாக்கப்பட்ட பின்னர் ஐக்கிய இந்தியாவில் 17361 என்ற எண்ணிக்கையில் கிளைகள் இருந்தன. 2248 அலுவலகங்கள் நாடு முழுவதும் பரவிக்கிடந்தன. 10 மில்லியனுக்கும் அதிகமான காப்பீட்டு சந்தாதார்ர்களுக்கு ஆயுள் காப்பீட்டு வசதியை இவ்வலுவலகங்கள் வழங்கி சேவைபுரிந்தன. பல்வேறு வகையான காப்பீட்டு வகைகளும் இதில் உள்ளடங்கும்.
ஐக்கிய இந்தியா காப்பீட்டு நிறுவனம் பல்வேறு வகையான சிக்கலான காப்பீட்டு திட்டங்களை அதிகமான வாடிக்கையாளர்களுக்காக வடிவமைத்து செயல்படுத்துவதில் முன்னணியில் உள்ளது. எண்ணெய் மற்றும் இயற்கை எரிவாயுக் கழகம், இராச்சீவ் காந்தி பன்னாட்டு வானூர்தி நிலைய நிறுவனம், ஐதராபாத்து, மும்பை பன்னாட்டு வானூர்தி நிலைய நிறுவனம், திருமலை- திருப்பதி தேவசுதானம், கொச்சி மெட்ரோ இரயில் நிறுவனம் போன்ற நிறுவனங்களில் இத்திட்டம் வெற்றிகரமாக செயல்படுத்தப்பட்டு வருகிறது. இந்திய அரசாங்கத்தின் உலக சுகாதார நிறுவனக் காப்பீட்டுத் திட்டத்தை மிகப்பெரிய அளவில் செயல்படுத்தி கிராமப்புற மக்களுக்கு காப்பீட்டை எடுத்துச் செல்வதில் ஐக்கிய இந்தியா நிறுவனம் ஒரு முன்னோடி நிறுவனமாகச் செயல்படுகிறது. மேலும், மத்தியப்பிரதேசத்தில் 450000 மில்லியன் பெண்களை சென்று அடைந்த விஜயா ராஜி ஜணனி கல்யான் யோச்சனா திட்டம், நான்கு மாநிலங்களில் 459000 குடும்பங்களை உள்ளடக்கிய சுனாமி சான் பீமா யோச்சனா திட்டம், தேசிய கால்நடை காப்பீட்டுத் திட்டம் போன்றவை வெற்றி பெற்ற திட்டங்களில் சிலவாகும்.
2018-2019 ஆம் ஆண்டுக்கான மொத்த உள்நாட்டு காப்பீட்டுத் தொகை அளவு 16385 கோடி ரூபாயாகும். 2018 ஆம் ஆண்டு பிப்ரவரி மாதம் 2 ஆம் நாள் இந்திய அரசாங்கம் ஐக்கிய இந்தியா காப்பீட்டு நிறுவனத்துடன் பொதுத்துறை காப்பீட்டு நிறுவனமான ஓரியண்டல் காப்பீடு மற்றும் தேசிய காப்பீட்டு நிறுவனத்துடன் ஒருங்கிணைப்பு அறிவிப்பை வெளியிட்டது.
புற இணைப்புகள்
பகுப்பு:காப்பீட்டு நிறுவனங்கள்
சாலைப் போக்குவரத்து
சாலைப் போக்குவரத்து என்பது பயணிகள் அல்லது பொருட்கள் சாலையில் இடம்பெயர்த்தலைக் குறிக்கின்றது.
நவீன சாலைகள்
தற்போதுள்ள நவீன சாலைகள் பொதுவாக கற்காரை அல்லது கான்கிரீட் மூலம் உருவாக்கப்படுகின்றன. கான்கிரீட் சாலை மிகவும் திடமானதாக உள்ளது. எனவே இதனால் அதிகமான சுமைகளை தாங்க முடியும், ஆனால் இந்த வகை சாலை மிகவும் விலையுயர்ந்ததாகவும், மேலும் கவனமாக தயாரிக்கப்பட்ட துணை அடித்தளமும் தேவைப்படுவதால், முக்கிய சாலைகள் கான்கிரீட்டால் செய்யப்படுகின்றன. பிற சாலைகள் கற்காரை மூலம் செய்யப்படுகின்றன.
மேலும் பார்க்கவும்
பகுப்பு:சாலைப் போக்குவரத்து
எஸ். ஜெயபால்
'''எஸ். ஜெயபால்''' (S. Jeyapaul) என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் ஆவார். இவர் 2006 தேர்தலில் கன்னியாகுமரி மாவட்டத்தில் குளச்சல் தொகுதியிலிருந்து இந்திய தேசிய காங்கிரசு வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்..
சூலை 25, 2010 அன்று சென்னையில் ஒரு தனியார் மருத்துவமனையில் காலமானார்.
மேற்கோள்கள்
பகுப்பு:2010 இறப்புகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:13 ஆவது தமிழ்நாடு சட்டமன்ற உறுப்பினர்கள்
இவன் அவனேதான்
இவன் அவனேதான் (Ivan Avanethan) பி. ஸ்ரீதர் இயக்கத்தில், 1960 ஆம் ஆண்டு வெளியான இந்தியத் தமிழ்த் திரைப்படமாகும். டி. ஜி. ராஜ் தயாரிப்பில், எம். ரங்கா ராவ் இசை அமைப்பில், 25 மார்ச் 1960 அன்று இப்படம் வெளியானது. உதயகுமார், எஸ். வி. சஹஸ்ரநாமம், பண்டரிபாய், கே. சக்ரபாணி, அம்பிகா, தேவிகா மற்றும் பலர் நடித்துள்ளனர்.
நடிகர்கள்
உதயகுமார், எஸ். வி. சஹஸ்ரநாமம், பண்டரிபாய், கே. சக்ரபாணி, அம்பிகா, தேவிகா, ஏ. கே. வீராசாமி, எஸ். என். லட்சுமி, ராஜாமணி, உமா.
கதைச்சுருக்கம்
படிக்காத கிராம இளைஞன் முத்து. தன் அத்தை மகள் மாலினியை விரும்பி வருகிறான். தந்தை இல்லாத மாலினியை, அவளது தாய் வளர்த்து வருகிறாள். மாலினியின் தாய் படித்து பணம்படைத்தவர் என்பதால், முத்துவை வெறுக்கிறார். லக்ஷ்மியின் கணவன் சுந்தர். சுந்தருக்கு பிரேமா என்ற காதலியும் உண்டு. மாலினியின் அழகிலும் செல்வத்திலும் மயங்கிய சுந்தர், மாலினியை ஒரு சிறந்த மேடை நாடக நடிகையாக ஆக்குவதாக பொய் சொல்கிறான். மாலினியின் செல்வத்தை அடைய நினைக்கும் சுந்தருக்கு முத்து தடையாக அமைகிறான். குணபூஷணம் என்ற ஒரு மனநல மருத்துவர் இருந்தார். முத்து, மாலினி, சுந்தர், லட்சுமி, பிரேமா ஆகியோர் அவரிடம் சிகிட்சைக்காக சென்றனர். அவர்களை குணப்படுத்தி, எவ்வாறு அவர்களது பிரச்சனைகளை மருத்துவர் சரி செய்தார் என்பதே மீதிக் கதையாகும்.
ஒலிப்பதிவு
இப்படத்தின் பின்னணி மற்றும் பாடல்களின் இசையை அமைத்தவர் எம். ரங்கா ராவ் ஆவார். தஞ்சை என். ராமையா தாஸ், எம். எஸ். சுப்பிரமணியம், கலைப்பித்தன், வில்லிபுதன், கோவை சபாபதி ஆகியோர் பாடல் ஆசிரியர்கள் ஆவர். பி. பி. ஸ்ரீனிவாஸ், பி. லீலா, திருச்சி லோகநாதன், எஸ்.சி. கிருஷ்ணன், சீர்காழி கோவிந்தராஜன், எம். எஸ். ராஜேஸ்வரி, எஸ். ஜானகி ஆகியோர் பாட்டுக்களை பாடினர்.
வரவேற்பு
வணிக ரீதியாக வெற்றிபெற்ற இவன் அவன்தான் திரைப்படத்தின் ஒளிநாடா இருப்பதாக எங்கும் அறியப்படவில்லை.
மேற்கோள்கள்
பகுப்பு:1960 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவிகா நடித்த திரைப்படங்கள் பகுப்பு:பண்டரிபாய் நடித்த தமிழ்த் திரைப்படங்கள்
இரட்டைப் பிணைப்பு
அஅ வேதியியலில், இரட்டைப் பிணைப்பு (double bond) என்பது இரண்டு வேதியியல் தனிமங்களுக்கு இடையே உள்ள ஒருவகையான பிணைப்பாகும். இப்பிணைப்பு உருவாக்கத்தில் வழக்கமான இரண்டு எதிர்மின்னிகளுக்குப் பதிலாக நான்கு பிணைப்பு  எதிர்மின்னிகள் பங்கேற்கின்றன. ஆக்சிசன் மூலக்கூற்றில் இரண்டு சோடி எதிர்மின்னிகள் பங்கீடு அடைகின்றன. கரிம மூலக்கூறான எத்திலீனில் இரண்டு கார்பன் அணுக்களுக்கு இடையில் இரண்டு சோடி எதிர்மின்னிகள் பங்கீடு அடைகின்றன. எனவே, இவ்விரு நிகழ்வுகளிலும் இரட்டைப் பிணைப்புகள் உருவாகின்றன. இரண்டு கார்பன் அணுக்களுக்கு இடையே உள்ள இரட்டைப் பிணைப்புக்கு மிகப்பொதுவான உதாரணமாக ஆல்க்கீன்களைக் கூறலாம். இரண்டு தனிமங்களுக்கு இடையில் பலவகையான இரட்டைப்பிணைப்புகள் காணப்படுகின்றன. உதாரணமாக, கார்பனைல் தொகுதியில் ஒரு கார்பன் அணுவுக்கும் ஓர் ஆக்சிசன் அணுவுக்கும் இடையில் ஓர் இரட்டைப் பிணைப்பு காணப்படுகிறது. இவற்றைத்தவிர அசோச் சேர்மங்கள் (N=N), இமைன்கள் (C=N), சல்பாக்சைடுகள் (S=O) போன்றன பிற எடுத்துக்காட்டுகளாகும். இரட்டைப் பிணைப்பின் அடிப்படைக் குறியீடாக இணைப்புக் கொள்ளும் இரண்டு தனிமங்களின் குறியீடுகளுக்கு இடையில் இரண்டு சிறிய இணைகோடுகள் வரைந்து காட்டப்படுகின்றன. அச்சுவடிவில் சொல்வதென்றால் இதைச் சமக்குறிக்கு இணையாகச் சொல்லலாம். இரட்டைப் பிணைப்புகள் முதன்முதலில் புகழ்வாய்ந்த உருசிய வேதியியலாளர் அலெக்சாண்டர் பட்லெரோவால் வேதிக் குறியீடுகளுக்காக அறிமுகப்படுத்தப்பட்டது.
கார்பனுடன் இணைந்துள்ள இரட்டைப் பிணைப்புகள் ஒற்றைப் பிணைப்புகளைவிட வலிமையானவையும் குட்டையானவையுமாகும். இவற்றின் பிணைப்பு வரிசையெண் இரண்டு ஆகும். இரட்டைப் பிணைப்புகளில் உள்ள எதிர்மின்னிகளின் எண்ணிக்கையும் அதிகமென்பதால் அவை இரட்டைப் பிணைப்பின் வினைத்திறனை அதிகரிக்கச் செய்கின்றன.
மேற்கோள்கள்
பகுப்பு:வேதிப் பிணைப்பு
படியெடுப்பு
thumb|right|400px|படியெடுப்பை விளக்கும் விளக்க வரைபடம் உயிரியலில் படியெடுப்பு (Cloning) என்பது மரபியல் ரீதியில் ஒன்றையொன்று ஒத்த உயிரணு மூலக்கூறுகள், உயிரணுக்கள், உயிரணுக் குழுக்கள் (இழையங்கள்), உயிரினங்கள் போன்றவை ஒரு தனி மூதாதையிலிருந்து உருவாக்கப்படும் செயல்முறையாகும். இயற்கையில் பாக்டீரியாக்களிலும், சில பூச்சிகள், தாவரங்களில், கலவியற்ற இனப்பெருக்கம் நிகழும்போதும் இவ்வகையான இனப்பெருக்கமே நிகழ்கின்றது. உயிரித் தொழில்நுட்பத்தில் படியெடுப்பு என்பது மூன்று வெவ்வேறு நிலைகளில் செய்யப்படலாம்.
ஜலாலுதீன் உம்ரி
ஜலாலுதீன் உம்ரி (பிறப்பு 1935) ஓர் எழுத்தாளர் மற்றும் மத அறிஞர் ஆவார். 2007 ஆம் ஆண்டு முதல் 2019 ஆம் ஆண்டு வரை ஜமாஅத்தே இஸ்லாமி ஹிந்த் என்ற அமைப்பின் தலைவராக இருந்தார். இப்போது சையத் சதாதுல்லா ஹுசைனி என்பவர் தலைவராக உள்ளார்.
படியெடுப்பு
கலவிமுறை இனப்பெருக்கத்தில் ஆணின் விந்தும் பெண்ணின் முட்டையும் கலவியின் போது இணைவதால் உருவாகும் தனிக்கலமே பின்னர் பிரிவடைந்து செல்வதனால் பெருக்கமடைந்து முழு உயிராக பிரசவமாகிறது. இது விலங்குகளின் பொதுவான இயற்கை கருத்தரிப்பு ஆகும். இவ்வாறான கருத்தரிப்பின் போது தாயினதும் தந்தையினதும் இணைந்த குணங்களும் தோற்றங்களும் மரபு வழியாக குழந்தைக்கு கடத்தப்படுகிறது.
ஜலாலுதீன் உம்ரி
ஆரம்பகால வாழ்க்கை மற்றும் கல்வி
ஜலாலுதீன் 1935 ஆம் ஆண்டு பிரிட்டிஷ் இந்தியாவின் தமிழ்நாட்டின் வடக்கு ஆற்காடு மாவட்டத்தில் புட்டாகிராம் என்ற கிராமத்தில் பிறந்தார். இவர் தமிழ்நாட்டின் உமராபாத்தில் உள்ள ஜாமியா தாருஸ்ஸலாம் என்ற முஸ்லிம் பாடசாலையில் பட்டதாரி பெற்றதால், இவர் 'ஜலாலுதீன் உம்ரி' என்று அழைக்கபட்டார்.
படியெடுப்பு
படியெடுப்பு இனப்பெருக்கம் எனும் போது கலப்பின் மூலமாக உருவாகும் உயிர்க்கலம் போலல்லாமல் நேரடியாக முதலாமவரின் உயிர்க்கலமொன்றை அவரின் உடலின் ஏதேனுமோர் பகுதியிலிருந்து பிரித்தெடுத்து அடுத்ததோர் பெண்ணின் கருவறையினுள் கருக்கட்டச் செய்வதாகும். இதனால் கருவைச் சுமக்கும் பெண்ணின் பரம்பரை அம்சங்களில் எதுவும் வாரிசுக்கு கடத்தப்படாது.மாறாக 100 வீதமும் முதலாமவரைப் ஒத்த உயிராகவே வளரும்.
ஜலாலுதீன் உம்ரி
ஆரம்பகால வாழ்க்கை மற்றும் கல்வி
ஜாமியா தாருஸ்ஸலாமில் இருந்து இஸ்லாமிய ஆய்வுகளில் முதுகலைப் பட்டம் பெற்றவர். அலிகார் முஸ்லீம் பல்கலைக்கழகத்தில் ஆங்கில இலக்கியத்தில் இளங்கலை பட்டமும் பெற்றார்.
குறிப்புகள்
பகுப்பு:1935 பிறப்புகள் பகுப்பு:வாழும் நபர்கள் பகுப்பு:இந்திய முஸ்லிம்கள்
படியெடுப்பு
படியெடுப்பு இனப்பெருக்கத்தின் அடிப்படை
உடலின் ஏதேனுமோர் பகுதியில் சீராக இயங்கிக்கொண்டிருக்கும் உயிர்க்கலமொன்றை தூண்டலுக்குள்ளாக்கி மீண்டும் நுகக்கலமாக மாற்ற முடியும் என்பதுவே படியமுறை இனப்பெருக்கத்தின் அடிப்படை. அதாவது "X என்ற நபரின் ஏதேனும் பகுதியிலிருந்து பெறும் நுண்ணிய சதையிலிருந்து (கலத்திலிருந்து) இன்னுமொரு X என்ற நபரை உருவாக்கலாம்" என்ற கருதுகோளிலேயே ஆராய்ச்சிகளை விஞ்ஞானம் மேற்கொண்டு வந்தாலும் இன்னுமும் இந்த அடிப்படை முயற்சியில் வெற்றி கிடைக்கவில்லை.
படியமுறை இனப்பெருக்கத்தின் வெற்றியாக தற்போது அறியப்படுவது,ஒரு உயிரினத்தின் உடலிலிருந்து நுகக்கலத்தின் தொழில்களை செய்வதற்கு இசைவாக்கமடந்த உயிர்க்கலமொன்றை சிறப்பாக தேடிப்பெற்று அதன் கருவை (பரம்பரை தகவல்கள் சேமிக்கப்பட்டுள்ள இடம்.) நீக்கி சாதாரண உயிர்க்கலமொன்றின் கருவை அதனுள் செலுத்தி கருவறையினுள் வளரச்செயும் முறையே ஆகும்.(தொடரும் காலங்களில் அடிப்படை அனுமானத்தில் வெற்றி ஏற்படலாம்.)
டொலி உருவாக்கம்.
பெண் செம்மறியாடொன்றின் நுகக்கலத்தை ஒத்த கலமொன்று அதன் சினை முட்டைக் கூட்டத்திலிருந்து கண்டு பிடிக்கப்பட்டது. பின்னர் அதன் கரு நீக்கப்பட்டு உடலின் வேறோர் பகுதியிலிருந்து பெறப்பட்ட உயிர்க்கலமொன்றின் கரு அதனுள் செலுத்தப்பட்டது. இவ்வாறு உருவாக்கப்பட்ட நுகக்கலம் அதே செம்மறியாட்டின் கருவறைக்குள்ளேயே வளர்க்கப்பட்டது. இதனால் ஆணின் துணை இல்லாமல் 100 வீதமும் தாயை ஒத்த உயிரின் உருவாக்கம் சாத்தியமானதை விஞ்ஞான உலகம் நிரூபித்துக்காட்டியது.
சமூக சர்ச்சைகள்
படியெடு உயிரித்தொழில்நுட்பம் பல சீரிய சமூக சர்ச்சைகளை, கேள்விகளை முன்வைத்துள்ளது.
வெளி இணைப்புகள்
பகுப்பு:மூலக்கூற்று உயிரியல் பகுப்பு:மரபணுக்கள்
ஹரோல்ட் கிம்பிளெட்
ஹரோல்ட் கிம்பிலிட் (Harold Gimblett, பிறப்பு: அக்டோபர் 19, 1914, இறப்பு: மார்ச்சு 30, 1978) இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டியிலும், 368 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1936 - 1939 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
துவக்கத்தில் விரைவாக ஓட்டங்களை எடுப்பதின் மூலம் இவர் பரவலாக அறியப்பட்டார். இவர் 265 ஆறு ஓட்டங்களை எடுத்துள்ளார். இதனை துவக்க வீரர் ஒருவர் அடிப்பதில் நிச்சயம் சாதனையாக இருக்கும் என எரிக் ஹில் என்பவர் தெரிவித்தார். இவர் சாமர்செட் அணியின் துவக்க வீரரும் எழுத்தாளரும் ஆவார். ஹரோல்ட் மூன்று தேர்வுத் துடுப்பாட்டப் போட்டிகளில் விளையாடியுள்ளார். ஆனால் ஆத்திரேலியத் துடுப்பாட்ட அணிக்கு எதிராக ஒரு போட்டியில் கூட இவர் விளையாடவில்லை. பின் மனநலப்பிரச்சினை காரணமாக இவர் முதல்தரத் துடுப்பாட்டப் போட்டிகளில் இருந்து ஓய்வு பெற்றார்.
இவர் 3 தேர்வுத் துடுப்பாட்டப் போட்டிகளில் விளையாடி 129 ஓட்டங்களை 32.25 எனும் சராசரியோடு எடுத்துள்ளார். அதில் அதிகப்டசமாக இறுதிவரை ஆட்டமிழக்காமல் 67*ஓட்டங்களை எடுத்துள்ளார். மேலும் 368 முதல்தரத் துடுப்பாட்டப் போட்டிகளில் விளையாடி 23007 ஓட்டங்களையும் 41 இலக்குகளையும் கைப்பற்றியுள்ளார். அதில் 50 நூறுகளையும் 122 முறை ஐம்பது ஓட்டங்களையும் எடுத்துள்ளார்.அதிகபட்சமாக 310 ஓட்டங்களை எடுத்துள்ளார். மேலும் 10 ஓட்டங்களை விட்டுக் கொடுத்து நான்கு இலக்குகளைக் கைப்பற்றியதே இவரின் சிறந்த பந்துவீச்சு ஆகும்.
ஆரம்பகால வாழ்க்கை
ஹரோல்ட் கிம்பிளட் அக்டோபர் 19, 1914 இல் மேற்கு சாமர்செட்டில் உள்ள பிக்னலோரில் பிறந்தார்.இவர்கள் 15 ஆம் நூற்றாண்டு முதல் விவசாயம் செய்து வருகின்றனர். இவர்களின் பெற்றோர்களின் மூன்று குழந்தைகளில் இவர் இளையோர் ஆவார். இவர் வில்லிடனில் உள்ள உள்ளூர்ப்பள்ளியில் இவர் பள்ளிப் படிப்பினைப் பயின்றார். பின்பு தேவன் எல்லைப் பகுதியில் உள்ள மேற்கு பக்லாந்துப் பள்ளியில் பயின்றார்.
தேர்வுத் துடுப்பாட்டம்
thumb|1943-08-02 இங்கிலாந்து அணி 1936 ஆம் ஆண்டில் இந்தியத் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது .சூன் 27 இல் இலார்ட்சு மைதானத்தில் நடைபெற்ற இந்தியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்ட்டியில் இவர் அறிமுகமானார். இங்கிலாந்தின் துவக்க வீரரான ஜேக் லீ காயம் காரணமாக வெளியேற இவர் துவக்க வீரராக களமிறக்க அணியின் தலைமைப் பயிற்சியாளர் கூறினார். இந்தப் போட்டியின் முதல் ஆட்டப் பகுதியில் 11 ஓட்டங்களை எடுத்த இவர் அமர்சிங் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 67 ஓட்டங்கள் எடுத்து இறுதி வரை ஆட்டமிழக்காமல் இருந்தார்.இந்தப் போட்டியில் இங்கிலாந்து அணி 9 இலக்குகளில் வெற்றி பெற்றது. இதற்கு அடுத்ததாக ஓல்டு டிரஃபோடுவில் லங்காசயர் அணிக்கு எதிராக நடைபெற்ற போட்டியில் இவர் முதல் ஆட்டப்பகுதியில் 93 ஓட்டங்களும் இரண்டாவது ஆட்டப் பகுதியில் 160 ஓட்டங்களையும் எடுத்தார்.
1939 ஆம் ஆண்டில் மேற்கிந்திய தீவுகள் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது .சூன் 24 இல் இலார்ட்சு மைதானத்தில் நடைபெற்ற மேற்கிந்தியத் தீவுகள் துடுப்பாட்ட அணிக்கு  எதிரான முதல் தேர்வுத் துடுப்பாட்டப் போட்டியில் இவர் இறுதியாக விளையாடினார். இங்கிலாந்தின் துவக்க வீரராக களமிறக்க இந்தப் போட்டியின் முதல் ஆட்டப் பகுதியில் 22 ஓட்டங்களை எடுத்த இவர் கேமரான் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 20  ஓட்டங்கள் எடுத்துமார்ட்டின் தலே பந்துவீச்சில் ஆட்டமிழந்தார். இந்தப் போட்டியில் இங்கிலாந்து அணி 8 இலக்குகளில் வெற்றி பெற்றது.
வெளியிணைப்புகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1914 பிறப்புகள் பகுப்பு:1978 இறப்புகள் பகுப்பு:டொர்செட் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
அல்மித்ரா படேல்
அல்மித்ரா படேல் (பிறப்பு 1936) ஒரு இந்திய சுற்றுச்சூழல் கொள்கைக்கான வழக்குரைஞரும், சுற்றுச்சூழல் மற்றும் மாசு எதிர்ப்பு ஆர்வலரும் ஆவார்.
கல்வி
இவரது தந்தையின் விருப்பப்படி மாசாச்சூசெட்சு தொழில்நுட்பக் கழகம் (எம்ஐடி) சென்று இளங்கலை பொறியியல் படித்ததோடு மட்டுமல்லாமல், அவர்களது குடும்பத்தொழிலான பீங்கான் பொருட்கள் தயாரிப்பில் முதுகலை பட்டத்தையும் மூன்றே ஆண்டுகளில் முடித்துள்ளார், இதன் மூலம் இந்தியாவில் இருந்து முதன்முதலாக இந்தக்கல்லூரியில்(எம்ஐடி) பொறியியல் பட்டம் பெற்ற முதல் பெண் என்ற பெருமையையும் 1959 ம் ஆண்டில் பெற்றுள்ளார். அடுத்த மூன்று தசாப்தங்களில், அவர் உராய்வுகள், அதிக வெப்பதைத்தாங்கும் வார்ப்புகள் மற்றும் சிமென்ட் ஓடு தொழிற்சாலைகள் ஆகிய துறைகளில் பணியாற்றியுள்ளார்.